

****

**ST ANDREW’S COLLEGE**

**DIOCESAN SCHOOL FOR GIRLS**

**NOVEMBER 2010 EKSAMEN**

**AFRIKAANS EERSTE ADDISIONELE TAAL**

**GRAAD 10**

**VRAESTEL I**

**KYK EN LEES (LU2) – TAAL (LU4)**

**80 PUNTE 2 UUR**

**LEES ASSEBLIEF DIE VOLGENDE INSTRUKSIES NOUKEURIG DEUR:**

1. Hierdie vraestel bestaan uit 10 bladsye. Maak seker dat jou vraestel volledig is.
2. Skryf jou naam en stel bo-aan elke bladsy.
3. Beantwoord slegs wat gevra word en hou jou antwoorde kort en saaklik.
4. Begin elke **afdeling** op 'n nuwe bladsy.
5. Nommer die antwoorde soos die vrae op die vraestel.
6. Skryf netjies en leesbaar.

**AFDELING A: LEESBEGRIP**

**VRAAG 1**

|  |
| --- |
| **Hierdie Virus is aansteeklik** (*infectious*)**!** |

**Derick van der Walt**

[](http://www.kalahari.net/e-trader/referral.asp?toolbar=mweb&linkid=358&partnerid=197&sku=34615572)**Skrywer:** Jaco Jacobs, met illustrasies deur Daniël du Plessis **Uitgewers:** Lapa Uitgewers **Kategorie:** Jeugfiksie **Ouderdomsgroep:** 13+ **Illustrasies:** Swart-en-wit illustrasies  
**Bladsye:** 136  
**ISBN:** 9780799344592

1. Jaco Jacobs se *Virus* is die soort storie wat ’n jong leser dalk net mag oortuig dat lees nie heeltemal so ’n aaklige ding is nie.

2. Jacobs het reeds vir meer as 30 boeke vir jonger lesers op die rak gesorg en spog ook met ’n handvol pryse, wat die Alba Bouwer-prys en die CP Hoogenhout-medalje insluit. Hoewel *Virus* vir jonger lesers geskryf is, sal die spannende storie selfs ouer lesers aan die raai en aan die lees hou.

3. Die hoofkarakter, Jake, was ’n week gelede nog ’n doodgewone sewentienjarige, maar die wêreld het in sewe dae heeltemal verander nadat ’n virus, wat mense in vreesaanjaende wesens verander, die hele wêreld onderstebo gekeer het. Hy is een van die min oorlewendes in ’n verwoeste stad wat oornag byna heeltemal vernietig is.

4. Jake vat die pad om na sy pa te gaan soek en loop interessante karakters raak, almal gewikkel in ’n stryd om oorlewing. Daar is die motorfietsryende Liza wat Jake se lewe meer as een keer red, ’n groep jong mense wat op ’n afgeleë plaas skuil en die radio-omroeper DJ Max. Daar is ook ’n dogtertjie wat dalk die sleutel tot die mensdom se oorlewing hou as daar maar net genoeg tyd is.

5. Dis ’n vinnige storie met vele kinkels wat die leser aan die lees hou. Die skrywer en die uitgewer gebruik ook weer ’n “visuele” element by die storie. Dié slag is dit swart-en-wit strokiesprente wat Jake teken om sy emosies uit te beeld of om te probeer sin maak van wat rondom hom gebeur. Die leser “sien” amper die boek afspeel. Dit is nog ’n pluspunt wat die lees van *Virus* vir die MTV-generasie ’n baie lekker ervaring behoort te maak.

6*. Virus* is ’n welkome boek wat biologiese oorlogvoering in die kollig plaas. Die taalgebruik is goed en die dialoog oortuigend. Jacobs wys ook dat dit nie nodig is om baie Engelse woorde te gebruik om “in” te wees by die tieners nie.

7. Al die drade kom nie aan die einde bymekaar nie. Die oop einde vra egter vir ’n opvolg. Gaan Jake in ’n held ontpop wat die wêreld van ondergang red, en gaan sy paadjie weer kruis met van die karakters wat hy die afgelope paar dae ontmoet het?

**Verkort en aangepas. Oorspronlike resensie gekry op www.litnet.co.za.**

|  |  |  |
| --- | --- | --- |
| 1.1 | Verduidelik die woordspeling (*play on words*) wat in die opskrif van hierdie artikel voorkom. | (1) |
|  |  |  |
| 1.2 | Hoeveel boeke het Jacobs al vir jong lesers geskryf? (Skryf die getal uit in woorde.) | (1) |
|  |  |  |
| 1.3 | Noem die twee pryse wat Jacobs al vir sy skryfwerk gekry het. | (2) |
|  |  |  |
| 1.4 | **Haal een woord** in paragraaf 3 **aan** wat vir ons sê dat die wesens in die boek ŉ mens bang maak. | (1) |
|  |  |  |
| 1.5 | **Haal een woord** in paragraaf 3 **aan** wat vir ons sê dat die stad baie *vinnig* vernietig is. | (1) |
|  |  |  |
| 1.6 | Watter twee karakters loop Jake raak (in par. 4) terwyl hy vir sy pa soek? | (2) |
|  |  |  |
| 1.7 | Gee een rede (in par. 5) waarom Jake die strokiesprente teken. Skryf die rede oor **in jou eie woorde**. | (1) |
|  |  |  |
| 1.8 | Watter effek het die visuele dele in die boek op die leser? (par. 5) | (1) |
|  |  |  |
| 1.9 | Die uitdrukking “*in die kollig plaas*” (par. 6) beteken...  (Skryf slegs die korrekte letter neer.)  a) dit word in die donker geplaas.  b) daar word daarop gefokus.  c) die virus veroorsaak kolle daarop. | (1) |
|  |  |  |
| 1.10 | Watter frase in par. 6 bewys dat die taalgebruik in die boek baie goed is?  Begin jou antwoord so: **Jacobs gebruik nie**... | (1) |
|  |  |  |
| 1.11 | Sê in jou eie woorde wat jy dink ŉ “oop einde” (par. 7) beteken. | (1) |
|  |  |  |
| 1.12 | Sê of die volgende stellings WAAR of ONWAAR is en **haal** so kort as moontlik **aan** om jou antwoord te motiveer.  1.12.1 Net jong lesers sal Virus geniet.  1.12.2 Die MTV-generasie sal die boek baie geniet. | (2)  (2) |
|  |  | **[17]** |

**VRAAG 2**

**Bestudeer die onderstaande advertensie en beantwoord die vrae wat daarop volg.**



*Die*

*Groen Ghoen*

*met Gys de Villiers*



*Teater komediedrama!*

*Spesiale afslag aan skole!*

*Landswyd beskikbaar!*

*Lag en leer saam!*

Die *Groen Ghoen* handel oor aardverwarming, die oorsake en die oplossings!

Dit word met insig en humor oorgedra in ’n styl wat selfs ’n kind verstaan!

Vir navrae & besprekings, kontak Maria by 079 874 0270

[](http://www.google.co.za/imgres?imgurl=http://2.bp.blogspot.com/_iOQJg2JHyIs/S0mAsI_OAlI/AAAAAAAAAUY/Edm-SO3ugMM/s320/gys+de+villiers+COMP.jpg&imgrefurl=http://www.gossipguy.co.za/2010/01/yesbut-will-they-survive.html&usg=__g68T99NQV3JJi0_ODk0b5XWa45A=&h=288&w=238&sz=14&hl=en&start=0&zoom=1&tbnid=Fh_3D7lOqwryVM:&tbnh=155&tbnw=128&prev=/images?q=gys+de+villiers&hl=en&safe=active&biw=950&bih=461&gbv=2&tbs=isch:1&itbs=1&iact=hc&vpx=155&vpy=68&dur=2469&hovh=230&hovw=190&tx=87&ty=125&oei=lmLITIOcDMzMswbaypTHBg&page=1&ndsp=9&ved=1t:429,r:0,s:0)DOEN GROEN! Weeklikse wenk: plant ’n inheemse boom in jou tuin of omgewing vir ons nageslagte. ELKE AKSIE WORD ’N REAKSIE!

**Advertensie aangepas en verkort uit Rapport: 24 Nov.**

|  |  |  |
| --- | --- | --- |
| 2.1 | Waaroor gaan die opvoering “Die Groen Ghoen”? | (1) |
|  |  |  |
| 2.2 | **Haal** **vier agtereenvolgende woorde aan** wat vir ons sê dat hierdie toneelstuk opvoedkundig (*educational*) **en** snaaks is. | (1) |
|  |  |  |
| 2.3 | Wat moet jy doen as jy ’n kaartjie vir die opvoering wil koop? | (1) |
|  |  |  |
| 2.4 | Kies die korrekte betekenis van “*Spesiale afslag aan skole!*”.  Skryf net die korrekte letter neer.  a) Skole betaal minder.  b) Skole betaal meer.  c) Skole betaal glad nie. | (1) |
|  |  |  |
| 2.5 | Sê of die volgende stellings WAAR of ONWAAR is en **haal** so kort moontlik **aan** om jou antwoord te motiveer:  2.5.1 Gys de Villiers toer oral met hierdie produksie.  2.5.2 Ons moet ’n boom vir ons kinders en hulle kinders plant. | (2)  (2) |
|  |  | **[8]** |

**VRAAG 3**

Hierdie spotprent oor Rastas en hul rokery het op 14 Oktober in Die Burger verskyn. Dit het verskyn na berigte dat ’n regstudent met ŉ groot hoeveelheid dagga in sy kamer gevang is.

**[](http://www.dieburger.com/Galleries/Image/Fotos/Spotprente/Fred%20Mouton)**

Lyk meer na landbou-prakties!

ŉ Universiteit Stellenbosch student wat in die regte studeer is met dagga-plante betrap.

regte – *law* dwelmsake – *drug cases* landbou – *agricultural*

[](http://www.google.co.za/imgres?imgurl=http://2.bp.blogspot.com/_iOQJg2JHyIs/S0mAsI_OAlI/AAAAAAAAAUY/Edm-SO3ugMM/s320/gys+de+villiers+COMP.jpg&imgrefurl=http://www.gossipguy.co.za/2010/01/yesbut-will-they-survive.html&usg=__g68T99NQV3JJi0_ODk0b5XWa45A=&h=288&w=238&sz=14&hl=en&start=0&zoom=1&tbnid=Fh_3D7lOqwryVM:&tbnh=155&tbnw=128&prev=/images?q=gys+de+villiers&hl=en&safe=active&biw=950&bih=461&gbv=2&tbs=isch:1&itbs=1&iact=hc&vpx=155&vpy=68&dur=2469&hovh=230&hovw=190&tx=87&ty=125&oei=lmLITIOcDMzMswbaypTHBg&page=1&ndsp=9&ved=1t:429,r:0,s:0)

|  |  |  |
| --- | --- | --- |
| 3.1 | Noem twee dinge in die spotprent wat vir ons wys dat die student die Rasta-kultuur aanhang. | (2) |
|  |  |  |
| 3.2 | Lyk die polisiemanne gelukkig met wat hulle sien? Motiveer jou antwoord deur na hulle gesigsuitdrukkings te verwys. | (2) |
|  |  |  |
| 3.3 | Hoekom dink jy sê die voëltjie onderaan die spotprent dat dit meer na ’n “landbou-prakties” lyk? | (1) |
|  |  | **[5]** |
|  | **TOTAAL VIR AFDELING A: 30** |  |

**AFDELING B: OPSOMMING**

**VRAAG 4**

* Maak ‘n opsomming van die teks***Teen die hange van (slopes of) Vlaeberg. Som elke paragraaf in een sin op en fokus op die karaktereienskappe (characteristics) van die Bo-Kaap.***
* Som die teks in 7 volsinne op en nommer dit 1-7.
* Gebruik so ver as moontlik jou eie woorde.
* Jou opsomming moenie langer as **80 woorde** wees nie.
* Onthou om die getal woorde aan die einde aan te dui.

|  |  |  |
| --- | --- | --- |
|  | **Teen die Hange van Vlaeberg.** |  |
| 1. | Soms wonder ‘n mens of Kaapstad se stadsvaders vergeet het van Vlaeberg toe hulle die straatplan vir die Bo-Kaap uitgelê het. Dié buurt se strate is eenvoudig verleng uit die middestad, en loop plek-plek lelik steil teen Vlaeberg se hange uit. |  |
|  |  |  |
| 2. | Die Bo-Kaap se straatblokke is ook kleiner as dié in die middestad, en die erwe en huise is dus klein. Party van die strate is nog met klip geplavei (*paved*). |  |
|  |  |  |
| 3. | Hoewel die eerste huise in die buurt aan die einde van die 18de eeu al gebou is, het die buurt eers werklik begin groei in die 1830s, in die jare nadat slawery in die Kaapkolonie afgeskaf is. |  |
|  |  |  |
| 4. | Omdat baie van die bevryde slawe uit Suidoos-Asië gekom het en Moslems was, het die Bo-Kaap oor die jare heen ‘n sterk Moslemkarakter ontwikkel. |  |
|  |  |  |
| 5. | Sedert 1994 deel die afstammelinge (*descendants*) van die slawe egter hulle buurt met al hoe meer buitelanders en jappies wat hier kom huis koop omdat dit ‘n fantastiese uitsig op die middestad en hawe het – en binne stapafstand van die middestad is. |  |
|  |  |  |
| 6. | ‘n Mens lees wel van tyd tot tyd van buitelanders wat kla dat die Muezzin-gesange uit die moskees (*mosques*), die gesang wat gelowiges roep om te bid, hulle douvoordag reeds wakker maak. |  |
|  |  |  |
| 7. | Boonop neem party mense ‘n paar dae om gewoond te raak aan die knal van die kanon wat elke middag twaalfuur van bo-op Vlaeberg gevuur word.  **Verwerk uit: WEG Oktober 2010**  **TOTAAL VIR AFDELING B: 10** |  |

**AFDELING C: FUNKSIONELE TAAL**

**VRAAG 5** **SINSTRUKTURE**

Lees die onderstaande leesstukkie en beantwoord dan die vrae wat volg:

|  |
| --- |
| *http://www.clothingreviews.org.uk/lowe-alpine-tfx-tundra-65--15-rucksack1956.jpg*  *Die tyd het nou amper aangebreek om jou rugsak te pak en die pad te vat van Nadousberg na die Visriviermonding toe. Deeglike beplanning met die pak van die rugsak is noodsaaklik. Die laaste ding wat jy wil hê, is ŉ rugsak wat te swaar is, maar terselfdertyd moet jy ook seker maak dat jy niks vergeet nie. Drie weke kan nogal ŉ lang tyd wees om sonder jou tandeborsel (of so-iets) te moet klaarkom.[http://t2.gstatic.com/images?q=tbn:ANd9GcRfQPg-5uFgJjM9oWXBLmCJq0aAwePbUzAs1BnLyhTA3D3DV7A&t=1&h=167&w=167&usg=__rBRn_4QHAoCJarm3LF4UzHY1eAg=](http://www.google.co.za/imgres?imgurl=http://www.clothingreviews.org.uk/lowe-alpine-tfx-tundra-65--15-rucksack1956.jpg&imgrefurl=http://www.clothingreviews.org.uk/lowe-alpine-tfx-tundra-65--15-rucksack.html&usg=__nW3LEO0o6CzAtb90IxbrAap7TU8=&h=600&w=600&sz=64&hl=en&start=53&zoom=1&tbnid=9jIuYOBpwJ35pM:&tbnh=113&tbnw=98&prev=/images?q=rucksack&hl=en&safe=active&biw=950&bih=513&gbv=2&tbs=isch:10,1218&itbs=1&ei=SVjJTOHLKs7qOaO8jccB&iact=hc&vpx=740&vpy=202&dur=2047&hovh=167&hovw=167&tx=97&ty=110&oei=MVjJTKaIMMvLswaUuLGTDg&esq=4&page=4&ndsp=19&ved=1t:429,r:12,s:53&biw=950&bih=513)* |

**5.1 Herskryf die volgende sinne maar begin soos aangedui:**

|  |  |  |
| --- | --- | --- |
| 5.1.1 | Het jy al besluit wat jy alles in jou rugsak gaan pak?  Nee, ek... | (1) |
| 5.1.2 | Ek gaan eers versigtig al my goed op my bed uitsit voordat ek besluit wat om in te pak.  Voordat ek besluit wat om in te pak... | (1) |
| 5.1.3 | Mnr. Boshoff sê: “Die Visrivieravontuur sal vir julle ŉ wonderlike ondervinding wees.”  Mnr. Boshoff sê dat... | (1) |
| 5.1.4 | My oudste sussie het nog haar Visrivierdagboek in die laaikas langs haar bed.  Twee weke gelede... | (1) |
| 5.1.5 | Jy moet jou eie rugsak dra.  Jou eie rugsak... | (1) |
| 5.1.6 | “Los julle selfone by die huis!”  Mnr Boshoff sê dat ons ons... | (1) |
| 5.1.7 | Ek staan en praat met my vriende bo-op Nadousberg.  Gister... | (1) |
| 5.1.8 | Om fiks te word ry ek elke oggend fiets.  Om fiks te word probeer ek... | (1) |
| 5.1.9 | Ek moet ŉ splinternuwe rugsak koop.  Volgende week... | (1) |
| 5.1.10 | Susan sê: “Ek wil sommer nou op die avontuur gaan.”  Susan sê dat... | (1) |
| 5.1.11 | Twee opgeleide onderwysers vergesel (*accompanies*) elke groep.  Elke groep... | (1) |

**(11)**

**5.2 Verbind die volgende sinne met die woorde tussen hakkies:**

|  |  |  |
| --- | --- | --- |
| 5.2.1 | Jonathan deel ŉ tent met Mark. Hy is ŉ baie gawe seun. (wat) | (1) |
| 5.2.2 | Ons gaan almal vroeg in die oggende opstaan. Dit word later in die dag baie warm. (aangesien) | (1) |
| 5.2.3 | Die busse is groot Atlasbusse. Ons vertrek daarin. (waarin) | (1) |
| 5.2.4 | Ek is verskriklik bang vir slange en spinnekoppe. Ek is ŉ bietjie senuweeagtig. (daarom) | (1) |

**(4)**

**5.3 Vorm die vrae waarop die onderstreepte gedeelte die antwoord is:**

|  |  |  |
| --- | --- | --- |
| 5.3.1 | Jonathan gaan elke aand in sy lekker warm slaapsak slaap. | (1) |
| 5.3.2 | Jonathan gaan ŉ tent met Mark deel. | (1) |

**(2)**

**[17]**

**VRAAG 6 WOORDSTRUKTURE**

6. Lees die volgende uittreksel uit een van die graad 10’s se dagboeke en voer dan die opdragte tussen hakies uit. Skryf net die nommer en jou antwoord neer.

**Liewe dagboek**

Dit was ŉ **6.1 helder** (gee die intensiewe vorm) dag vandag. Ons het baie vroeg **6.2 selfs voor die son opgekom het** (gee een woord) opgestaan om ontbyt te eet. Teen **6.3 ses uur/ses-uur/sesuur** (kies die regte woord) **6.4** **in die oggend** (gee die afkorting) was ons gereed om Nadousberg aan te pak. Dit was regtigwaar ŉ **6.5 pragtig** (gee die verboë/korrekte vorm) oggend. Die **6.6 sonstraal** (gee die meervoud) het van die **6.7** **doudruppels** (gee die verkleinwoord) af weerkaats soos silwer flikkerliggies. Ek sweer ek was reg om die **6.8 hoog** (gee die oortreffende trap) berg in die wêreld te klim, om nie eers te praat van Nadousberg nie.


In die begin was alles **6.9 moeilik** (gee ŉ antoniem), maar hoe **6.10 ver** (gee die vergrotende trap) ons geklim het, hoe **6.11 baie** (gee die vergrotende trap) het ons begin sukkel. Die **6.12 rugsak** (gee die meervoud) was eers so **6.13 lig soos** **ŉ\_\_\_\_\_\_\_\_** (voltooi die vergelyking), maar het later **6.14 swaar** (gee die intensiewe vorm) begin voel. Ons het naderhand begin bid vir ŉ paar **6.15 wolke** (gee die verkleinwoord) wat ons teen die **6.16 warm** (gee die intensiewe vorm) son sou beskerm. Ek het die stadium bereik waar ek net **6.17 so gou as moontlik** (verbeter die Afrikaans) bo wou kom sodat ek kon rus.

En toe is ons bo! Wat ŉ **6.18 wonderlik** (gee die verboë/korrekte vorm) uitsig. Dit het gevoel asof ek letterlik en figuurlik ŉ hoogtepunt in my lewe bereik het. **6.19** **Somtyds/soms/sommige** (kies die regte woord) doen ons dinge in ons **6.20 lewe** (gee die meervoud) en na die tyd wonder ons hoekom ons dit gedoen het, maar dié keer het ek ŉ waardevolle les geleer. As jy hard werk, sal jy bo uitkom!

Ongelukkig was die afklim ŉ bietjie van ŉ antiklimaks, maar my vriendin het my herinner dat daar onder ŉ lekker aandete sou wees en ŉ hele nag om te rus. My mond het begin water. Ek kon nie ophou *dink* **6.21\_\_\_\_** (vul die ontbrekende voorsetsel in) die lekker braaivleis wat ons sou maak nie. Op dié stadium was dit te vroeg om te begin *verlang* **6.22\_\_\_\_** (vul die ontbrekende voorsetsel in) my ma se kos.

Ek het **6.23\_\_\_\_** (vul die ontbrekende voorsetsel in) die mense om my *gekyk* en gewonder hoe die swaarkry van die Visrivieravontuur ons sou verander Ek is seker dat **6.24 \_\_\_\_** (vul die ontbrekende voorsetsel in) *behulp* van al ons vriende sal ons die uitdaging oorleef, maar sal ons sterker mense wees na meer as **6.25** 300 (skryf in woorde) kilometer van stap, fietsry en kanovaart? Ek hoop regtig dat ek ten minste heelwat gewig gaan verloor **6.26 a.g.v** (skryf in woorde uit) al die oefening.

Sien jou weer môre, liewe dagboek!

 [](http://www.google.co.za/imgres?imgurl=http://clipart.usscouts.org/library/scouting_images/profiles_and_shadows/hikers.gif&imgrefurl=http://clipart.usscouts.org/library/scouting_images/profiles_and_shadows/&usg=__sRpHZn7bXpPVW4wKNN2rL40CCIk=&h=713&w=736&sz=8&hl=en&start=0&zoom=1&tbnid=-DCvE94yGzGTIM:&tbnh=124&tbnw=128&prev=/images?q=hikers&hl=en&safe=active&biw=950&bih=513&gbv=2&tbs=isch:1&itbs=1&iact=hc&vpx=533&vpy=186&dur=1687&hovh=221&hovw=228&tx=109&ty=125&ei=ulnJTMr2FIOFswan6pWTDg&oei=ulnJTMr2FIOFswan6pWTDg&esq=1&page=1&ndsp=15&ved=1t:429,r:8,s:0) **[26 X ½ = 13]**

**TOTAAL VIR AFDELING C: 30**

**AFDELING D KOMMUNIKASIE**

**VRAAG 7**

|  |  |  |
| --- | --- | --- |
| 7.1 | Jy het geleer hoe om **rigting** aan te dui. Lees nou die volgende leesstukkie, wat op *Evel Knievel in die Bosveld* gebaseer is, aandagtig deur en vul telkens **een** ontbrekende woordjie in. Skryf **slegs die nommer** en jou **antwoord** neer: |  |
|  |  |  |
|  | Die wedren sou vanaf Taki se Kafee plaasvind (waar hulle *pinball* gespeel het) tot by Louwtjie-hulle se huis. Dit was ŉ afstand van plus-minus vier (**7.1.1**\_\_\_\_\_\_ *kilometres* - gee die korrekte Afrikaans). Hulle het besluit om by die stopstraat by die kafee weg te trek en by die straat (**7.1.2**\_\_\_\_\_\_ ***down*** the road) te jaag tot by die stopstraat langs die NG-Kerk. Daar moes hulle (**7.1.3**\_\_\_\_\_\_\_ *left*) draai en ongeveer 400 meter jaag tot hul by die toegeeteken naby die verteller se huis kom. Gelukkig was daar geen verkeer nie en hulle jaag toe oor die kruising en reguit (**7.1.4**\_\_\_\_\_\_ *kept* ***on*** *going straight*) tot hul by die dorp se swembad kom. Eers moes hulle by Oom Herbst, die dorp se knorrige *spietkop*, se huis aan die (**7.1.5**\_\_\_\_\_\_\_\_ *left hand* side) verbyjaag en moes maar hoop en bid dat hy hulle nie raaksien nie. (**7.1.6**\_\_\_\_\_\_\_\_ ***0n*** *the right hand side*) die regterkant was die laerskool se rugbyveld. Na sowat een kilometer moes hulle (**7.1.7**\_\_\_\_\_ ***round*** *the traffic* circle) die verkeersirkel jaag en toe was hul in die dorp se hoofstraat. Op hierdie stadium was die twee nog kort agter Louwtjie, maar reg (**7.1.8** oorkant/duskant *opposite* - kies die korrekte antwoord) Volkskas Bank het Louwtjie se voorwieletjie ŉ *speed wobble* gekry... (8x½) | (4) |
|  |  |  |
| 7.2 | Plaas jouself in die volgende kortverhale wat ons gelees het en voer telkens die opdrag **so kort as moontlik** uit: |  |
|  |  |  |
| 7.2.1 | Verbeel jou jy is Tinus (*Just you*) en jy voel regtig baie jammer oor wat jy vir jou ma (na die briefepisode) gesê het. Hoe sal jy haar om **veskoning** vra en **belowe** om dit nooit weer te doen nie. | (2) |
|  |  |  |
| 7.2.2 | Jy (Tinus) **bedank** jou ma vir die hemp wat sy vir jou by Woolworths gekoop het (al hou jy niks daarvan nie). Wat sal jy vir haar sê sodat jy nie haar **gevoelens seermaak** nie. | (2) |
|  |  |  |
| 7.2.3 | Jy (Louwtjie) groet oom Koos wat kort na middagete jou nuwe Chopper-fiets by jou huis kom aflaai. Hoe sal jy die omie **groet** en (terwyl julle hande skud) vir hom sê jy is **bly** om hom te ontmoet. (pleased to meet you.) | (2) |
|  |  | **[10]** |

**TOTAAL VIR VRAESTEL: 30 + 10 + 30 + 10 = 80**